Metastrongylus

Metastrongylus je rod nematoda iz porodice Metastrongylidae. To su nematode dužine 12–26 mm mužjaci i 20–50 mm ženke koje parazitiraju prvenstveno u bronhijama distalnih djelova pluća svinja. Bolest koju uzrokuju ovi paraziti se zove metastrongiloza.

 Vrste 

Metastrongylus elongatus (Dujardin, 1845) syn. M. apri
Metastrongylus pudentodectus (Wostokow, 1905)
Metastrongylus salmi (Gedoelst, 1823)
Metastrongylus confusus (Jansen, 1964)
Metastrongylus asymmetricus (Noda, 1973)

 Životni ciklus 

Životni ciklus ovih parazita je indirektan. Odrasle ženke legu jaja u bronhima. Jaja su dimenzija 50-65 x 30-40 μm, eliptična su i opna im je narovašena. Nakon toga svinja iskašlje ta jaja, proguta ih i ona putem fecesa dolaze u vanjsku sredinu. Zatim ta jaja pojedu kišne gliste, a u glistama dolazi do razvitka u tri larvalne faze. Infektivne ličinke će se obrazovati u kišnoj glisti u zavisnosti od temperature: pri temperaturi  od 22-23 °C za 16 dana, pri temperaturi od 15-16 °C za 21 dan, a pri temperaturi od 10-11 °C za 219 dana. Ciklus se zavšava tako da svinje pojedu ove kišne gliste (najčešće su to svinje u ekstenzivnom uzgoju, ili divlje svinje). Larva iz svarene gliste se oslobađa i prolazi kroz zid tankih crijeva, migrira preko limfnih čvorova i krvnih sudova u pluća gdje prolazi još kroz dvije larvalne faze. Prva jaja u fecesu se pojavljuju oko 4 sedmice poslije infekcije.

 Reference 

Kategorija:Nematode
Kategorija:Paraziti
Kategorija:Bolesti svinja